Afgørelse truffet af Det Blandede EØS-udvalg

nr. 82/1999

af 25. juni 1999

om ændring af protokol 37 og bilag X (Audiovisuelle tjenesteydelser) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98 og 101, og

ud fra følgende betragtninger:

(1) Protokol 37 til aftalen blev ændret ved afgørelse nr. 74/1999 truffet af Det Blandede EØS-udvalg den 28. maj 1999(1).

(2) Bilag X til aftalen blev ændret ved afgørelse nr. 54/1999 truffet af Det Blandede EØS-udvalg den 30. april 1999(2).

(3) Europa-Parlamentets og Rådets direktiv 97/36/EF af 30. juni 1997 om ændring af Rådets direktiv 89/552/EØF om samordning af visse love og administrative bestemmelser i medlemsstaterne vedrørende udøvelse af tv-spredningsvirksomhed(3) bør indarbejdes i aftalen.

(4) For at lette aftalens praktiske gennemførelse bør protokol 37 udvides til også at omfatte det kontaktudvalg, der er nedsat ved Europa-Parlamentets og Rådets direktiv 97/36/EF, og bilag X til aftalen bør ændres, således at det indeholder de nærmere betingelser for inddragelse af dette kontaktudvalg -

TRUFFET FØLGENDE AFGØRELSE:

Artikel 1

Følgende punkt tilføjes i protokol 37 til aftalen efter punkt 11 (Udvalget for Veterinærlægemidler): "12. Kontaktudvalget vedrørende udøvelse af tv-spredningsvirksomhed (Rådets direktiv 89/552/EØF)".

Artikel 2

I punkt 1 (Rådets direktiv 89/552/EØF) i bilag X foretages følgende ændringer:

1) Følgende indsættes:

", som ændret ved:

- 397 L 0036: Europa-Parlamentets og Rådets direktiv 97/36/EF af 30. juni 1997 (EFT L 202 af 30.7.1997, s. 60."

2) Følgende indsættes som tilpasning a): "I artikel 2, stk. 5, ændres 'artikel 52 ff. i traktaten om oprettelse af Det Europæiske Fællesskab' til 'artikel 31 ff. i aftalen om Det Europæiske Økonomiske Samarbejdsområde'."

3) De tidligere tilpasninger a) og b) ændres til henholdsvis b) og c).

4) Følgende indsættes efter tilpasningerne: "Betingelser for associeringen af Liechtenstein, Island og Norge i medfør af artikel 101 i denne aftale:

Hver EFTA-stat kan udpege en repræsentant fra den kompetente myndighed, der er udpeget i hver EFTA-stat, til at deltage i møderne i kontaktudvalget vedrørende tv-spredningsvirksomhed i henhold til artikel 23a i Rådets direktiv 89/552/EØF.

EF-Kommissionen skal i god tid give deltagerne oplysning om mødedatoerne i kontaktudvalget og meddele dem de relevante oplysninger."

Artikel 3

Teksterne til direktiv 97/36/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 26. juni 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 25. juni 1999.

På Det Blandede EØS-udvalgs vegne

F. Barbaso

Formand

(1) EFT L 284 af 9.11.2000.

(2) EFT L 284 af 9.11.2000.

(3) EFT L 202 af 30.7.1997, s. 60.